Document ID: 32009D0994

SKLEP KOMISIJE
z dne 17. decembra 2009
o spremembi Dodatka k Prilogi VI k Aktu o pristopu Bolgarije in Romunije v zvezi z nekaterimi obrati za predelavo mleka v Bolgariji
(notificirano pod dokumentarno številko C(2009) 10048)
(Besedilo velja za EGP)
(2009/994/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Akta o pristopu Bolgarije in Romunije in zlasti prvega pododstavka odstavka (f) oddelka B poglavja 4 Priloge VI k Aktu,
ob upoštevanju naslednjega:
(1)
Z Aktom o pristopu Bolgarije in Romunije so bila Bolgariji odobrena prehodna obdobja glede izpolnjevanja zahtev za nekatere obrate za predelavo mleka iz Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1).
(2)
Bolgarija je predložila zagotovila, da je devetintrideset obratov za predelavo mleka končalo postopek posodabljanja in zdaj v celoti izpolnjujejo zahteve zakonodaje Skupnosti. Sedemindvajset od navedenih obratov ima dovoljenje za sprejemanje in predelavo surovega mleka, ki izpolnjuje zahteve, in surovega mleka, ki ne izpolnjuje zahtev, brez postopka ločevanja. Navedene obrate je treba dodati na seznam iz poglavja I Dodatka k Prilogi VI.
(3)
En obrat za predelavo mleka ima trenutno dovoljenje za sprejemanje in predelavo surovega mleka, ki izpolnjuje zahteve, in surovega mleka, ki ne izpolnjuje zahtev, brez postopka ločevanja in je zato naveden v poglavju I Dodatka k Prilogi VI. Navedeni obrat zdaj predeluje le surovo mleko, ki izpolnjuje zahteve, zato ga je treba črtati z navedenega seznama.
(4)
En obrat za predelavo mleka ima trenutno dovoljenje za sprejemanje in predelavo surovega mleka, ki izpolnjuje zahteve, in surovega mleka, ki ne izpolnjuje zahtev, v ločenih proizvodnih linijah in je zato naveden v poglavju II Dodatka k Prilogi VI. Navedeni obrat zdaj predeluje le surovo mleko, ki izpolnjuje zahteve, zato ga je treba črtati z navedenega seznama.
(5)
Dodatek k Prilogi VI k Aktu o pristopu Bolgarije in Romunije je zato treba ustrezno spremeniti.
(6)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Dodatek k Prilogi VI k Aktu o pristopu Bolgarije in Romunije se spremeni v skladu s Prilogo k temu sklepu.
Člen 2
Ta sklep je naslovljen na države članice.
V Bruslju, 17. decembra 2009

Labels: 7
18
17
0